Jonah Lomu speel weer rugby – praag.co.za
Jonah Lomu speel weer rugby
Die voormalige All Black-superster, Jonah Lomu, het gister in Frankryk sy terugkeer tot rugby gemaak toe hy vir sy Franse Derde Divisie-span, Marseille-Vitrolles in hulle 63-18 oorwinning oor Motmelian uitgedraf het.
Die 34-jarige Lomu, wat op die internasionale verhoog losgebars het tydens die 1995 Wêreldbeker in Suid-Afrika, net om lamgelê te word deur 'n siekte wat 'n nieroorplanting in 2004 geverg het, het nie daarin geslaag om 'n drie te druk nie en het erken dat taalprobleme sy bydrae gekortwiek het.
"Dit was 'n bietjie moeilik om my spanmaats wat baie vinnig Frans gepraat het, te verstaan," het Lomu gereken. Hy het 63 toetse vir sy land gespeel en het ook vir 'n seisoen vir Cardiff uitgedraf voordat hy na sy tuiste in North Harbour teruggekeer het.
"Ek het hulle gevra om bietjie stadiger te praat. Ek moet vertroue terugwen en ek moet ook beter met hulle kommunikeer. Ek het by tye ietwat verlore gevoel op die veld."
Lomu, wie se vrou en seun hom van die paviljoen dopgehou het, het nou wel nie punte aangeteken nie maar sy trefkrag op die klub was duidelik uit die feit dat die wedstryd 2,500 toeskouers getrek het.
"Hierdie gaan oor meer as rugby," sê die klubpresident, Claude Atcher. "Dit gaan oor siekte en lewe."
Lomu sê hy hoop dit sal die begin van 'n aantal plesierige jare in Marseille wees.
бланк справки для бассейнаФильчаков прокурор отзывы
Skrywer Dan RoodtGepubliseer op 23 November 2009 Kategorieë RugbySleutelwoord All Blacks, Claude Atcher, Jonah Lomu, Jonah Lomu speel weer rugby, Marseille, Rugby, Sport